ஊருக்கு வந்து இருந்த பண்ணை நிலத்தில் எனக்கு தெரிந்த நண்பன் மூலம் கோழி பண்ணை ஆரம்பித்து அதையும் கூடுதலாக நிர்வாகம் செய்து வந்தேன். முன்னாடி என் பிள்ளை பெரிய படிப்பு படிச்சிட்டு, கம்பூட்டர் கம்பெனியில பெரிய வேலையில இருக்கிறான் என்று பெருமை பேசிய பெற்றோர்கள், நான் தோற்றுப்போய் திரும்பி வந்ததை சோகமாக பார்த்தாலும் கொஞ்ச நாளிலேயே பரவாயில்லை எங்க பிள்ளை பக்கத்திலேயே இருக்கிறான். இனிமேல் எங்களுக்கு கவலை இல்லை என்று பெருமை பேச ஆரம்பித்து விட்டார்கள்.